**Tájékoztató a vizsgálatban résztvevők számára**

Tisztelt egészségügyi dolgozó!

Köszönjük, hogy részvételével segíti az **„Egészségügyi dolgozók járványhelyzettel kapcsolatos problémáinak és jóllétének vizsgálata”** című kutatásunkat. A kutatást a Magyar Honvédség Egészségügyi Központ, Honvédkórház KAITO (dr. Erőss Attila, dr. Lex Dániel, dr. Dezső Flóra), a Pécsi Tudományegyetem ÁOK Transzlációs Medicina Intézet (dr. Hegyi Péter), a Pécsi Tudományegyetem ÁOK Magatartástudományi Intézet (dr. Csathó Árpád, dr. Birkás Béla) és az Eötvös Loránd Tudományegyetem Klinikai Pszichológia és Addiktológia Tanszéke (dr. Vizin Gabriella) szervezi. A kutatás vezetői dr. Dezső Flóra és dr. Hegyi Péter.

Jelen vizsgálat célja felmérni a COVID-19 járványhelyzet által okozott mentális terhelés számos aspektusát egészségügyi dolgozók körében. Szeretnénk feltérképezni mindazokat a személyes, vagy intézményes lehetőségeket és erőforrásokat, melyek hozzájárulhatnak a betegellátó személyzet mentális jólétéhez.

A kutatásban való részvétel teljesen önkéntes. A kutatás sikere szempontjából azonban nagyon fontos, hogy minél több dolgozó véleményét megismerjük, így az Önét is.

A vizsgálat során online lehet a kérdőíveket kitöltenie. A kérdőív kitöltése körülbelül **8-10 percet** vesz majd igénybe.

A kutatás során kapott eredményekről később publikációk jelennek meg, és tudományos konferenciákon kerülnek ismertetésre. A kutatásból csak összesített adat kerül közlésre, személyekre visszavezethető adatokat nem közlünk. Abban az esetben, ha a kérdőív végén a kitöltő kéri a visszajezést, akkor egy 6 jegyű “kóddal” ezt megteheti, személye változatlanul anonim marad. Az általa elküldött emailre kapja meg a visszajelzést.

**A kutatásban az adatokat névtelenül gyűjtjük, és más személyes adatát sem rögzítjük.**

Szigorúan bizalmasan, adatvédelemmel kapcsolatos adatkezelési szabályoknak megfelelően kezelünk minden olyan információt, amit a kutatás keretén belül gyűjtünk össze. A kutatás során nyert adatokat kóddal ellátva biztonságos számítógépen őrizzük. A kutatás során nyert adatokon statisztikai elemzéseket végzünk, amelyekből egyetlen résztvevő azonossága sem állapítható meg.

A vizsgálatot az Egészségügyi Tudományos Tanács Tudományos és Kutatásetikai Bizottság hagyta jóvá.

Ha további kérdései vannak, vagy szeretne a kutatással kapcsolatban valamelyik kutatóval beszélni, kérjük, keressen meg minket:

Dr. Dezső Flóra

(aneszteziológus szakorvos, pszichoterapeuta szakorvos)

MH EK Honvédkórház KAITO

1134 Budapest, Róbert Károly krt. 44.

E-mail: dflorad@gmail.com